№ 105-НҚ от 31.03.2022

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ № \_\_\_\_\_\_\_\_\_\_\_\_\_\_\_\_\_\_\_\_\_\_\_ Нұр-Сұлтан қаласы город Нур-Султан

**«Сұйытылған көмірсутек газдарына оларды пайдалану үшін қойылатын талаптар» (ЕАЭО ТР 036/2016) Еуразиялық экономикалық одақтың техникалық регламентімен өзара байланысты Беларусь Республикасы мен Ресей Федерациясының ұлттық (мемлекеттік) стандарттарын Қазақстан Республикасы аумағында қолдану туралы**

Қазақстан Республикасының «Стандарттау туралы» Заңы 27-бабының   
1-тармағына, сондай-ақ Еуразиялық экономикалық комиссия Алқасының «Сұйытылған көмірсутек газдарына оларды пайдалану үшін қойылатын талаптар» (ЕАЭО ТР 036/2016) Еуразиялық экономикалық одақтың техникалық регламентінің талаптарын қолдану және орындау үшін қажетті зерттеу (сынау) және өлшеу қағидалары мен әдістерін, оның ішінде үлгілерді іріктеу қағидаларын және техникалық реттеу объектілерінің сәйкестігін бағалауды жүзеге асыруды қамтитын халықаралық және өңірлік (мемлекетаралық) стандарттардың, ал олар болмаған жағдайда – ұлттық (мемлекеттік) стандарттардың тізбесі туралы» 2022 жылғы 10 наурыздағы   
№ 38 шешіміне сәйкес **БҰЙЫРАМЫН:**

1. Осы бұйрыққа қосымшаға сәйкес техникалық регламент талаптарының сақталуын қамтамасыз ету, техникалық реттеу объектілерінің техникалық регламент талаптарына сәйкестігін бағалау кезінде зерттеулер (сынақтар) және өлшемдер жүргізу мақсатында «Сұйытылған көмірсутек газдарына оларды пайдалану үшін қойылатын талаптар» (ЕАЭО ТР 036/2016) Еуразиялық экономикалық одақтың техникалық регламентімен өзара байланысты Беларусь Республикасы мен Ресей Федерациясының ұлттық (мемлекеттік) стандарттары Қазақстан Республикасының аумағында қолданылсын.

2. «Қазақстан стандарттау және метрология институты (ҚазСтандарт)» шаруашылық жүргізу құқығындағы республикалық мемлекеттік кәсіпорны стандарттарды қолдану туралы ақпаратты стандарттардың ай сайынғы ақпараттық көрсеткішінде жарияласын.

3. Осы бұйрықтың орындалуын бақылау Қазақстан Республикасы Сауда және интеграция министрлігінің Техникалық реттеу және метрология комитеті төрағасының жетекшілік ететін орынбасарына жүктелсін.

4. Осы бұйрық Еуразиялық экономикалық комиссия Алқасының 2022 жылғы 10 наурыздағы № 38 шешімі күшіне енген күннен бастап күшіне енеді.

**Қазақстан Республикасы**

**Сауда және интеграция**

**министрлігі Техникалық**

**реттеу және метрология**

**комитетінің төрағасы А. Әбенов**

**Согласовано**

31.03.2022 12:06 Касымова Айгуль Камитовна

31.03.2022 12:20 Еликбаев Куаныш Нурланович

**Подписано**

31.03.2022 17:03 Абенов Арман Даулетович